b'\n_START_ARTICLE_\nSlap Petrohu\xc3\xa9\n_START_PARAGRAPH_\nSlapovi Petrohu\xc3\xa9 (\xc5\xa1pansko Saltos del Petrohu\xc3\xa9) je kratek dr\xc4\x8dast tip slapu v zgornjem toku reke Petrohu\xc3\xa9 v \xc4\x8cilu na kratki razdalji od izvira te reke iz jezera Todos los Santos. Ta slap je znotraj narodnega parka Vicente P\xc3\xa9rez Rosales, blizu ceste, ki vodi do kraja Petrohue ob jezeru Todos los Santos. Turisti na mednarodni cesti med Puerto Monttom v \xc4\x8cilu in Barilochejem v Argentini se lahko ustavijo na sprehodu, da bi u\xc5\xbeivali v znamenitosti._NEWLINE_Slap te\xc4\x8de po bazaltni lavi (andezit) vulkana Osorno, ki stoji med jezeroma Todos los Santos in Llanquihue in zagotavlja zanimivo ozadje za fotografiranje. Povpre\xc4\x8dni pretok vode tega slapa je od 270 m\xc2\xb3 na sekundo, lahko pa je veliko ve\xc4\x8dji v de\xc5\xbeevnem obdobju ko se gladina jezera Todos los Santos pove\xc4\x8da za do 3 metre. Voda v jezeru je obi\xc4\x8dajno bistra z zelenim odtenkom, vendar se ob\xc4\x8dasno, ko so aktivni laharji, ki se spu\xc5\xa1\xc4\x8dajo od vulkana, voda pri padcu lahko polni s peskom in muljem. Prevoz teh abrazivnih materialov pojasnjuje poliran izgled kamnin._NEWLINE_Pozorni obiskovalci lahko opazijo nekaj hudourni\xc5\xa1kih rac (Merganetta armata), ki obvladujejo brzice, s svojimi pi\xc5\xa1\xc4\x8danci.'